**8*-*րդկրթականհարթակ**

**11-րդ շաբաթ**

**Նախորդդասիգիտելիքներիստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։
* **Գրականություն – «Քելե՛, լաո», Սիլվա Կապուտիկյան, էջ 157**

Դասանյութը քննարկել հետևյալ հարցերով

* Ինչի՞ մասին է բանաստեղծությունը
* Բանաստեղծությունում ո՞վ ՝ երգում «Քելե՛, լաո» երգը։
* Չակերտներում դրված տողերը մեկնաբանիր։
* Ի՞նչ ես հասկանում պատմական հայրենիք ասելով։ Ինչպե՞ս է ավարտվում բանաստեղծությունը։ Ի՞նչ են պատգամում վերջին տողերը։
* Լսել «Քելե, լաո» երգը
* Գրիր փոքրիկ շարադրություն «Իմ պապերի երկիր» վերնագրով
* **Բառագիտություն**
* Վերհիշել հետևյալ արտահայտությունների բացատրությունները։
  + Քելե – արի
  + Էրթանք – գնանք
  + Մանգաղ – գյուղատնտեսական գործիք՝ խոտ հնձելու համար
  + Մախաղ – ուտելիքի փոքրիկ տոպրակ, որ կապում են մեջքին
  + Էրգիր – երկիր
  + Համառ - չզիջող, իր ասածի, հաստատամիտ
  + Ուխտ – պատգամ, խոստում
  + Իմալ – ինչպես
  + Կծղել – խոտաբույսը արմատի վրա չորանալ ու թափվել
  + Ջաղաց – Հացահատիկ աղալու գործիք
  + Խռովք – հոգեկան բուռն ապրում, տագնապ
  + Վառք – վառելափայտ
  + Վերուստ – վերևից, երկնքից, Աստծուց
  + Պատնեշ – պաշտպանական նպատակով կառուցված բարձր ու երկար կառույց
  + Կսկծալ – ցավ զգալ
* Վերհիշել հետևյալ բառերի հոմանիշները
  + Ունկ – ականջ
  + Լաո – որդի, զավակ, երեխա, տղա
  + Խև - խենթ, խելագար
  + Միամիտ – պարզ
  + Փլվել – քանդվել
  + Մարել - հանգցնել
* Վերհիշել հետևյալ բառերի հականիշները
  + Նույն – տարբեր
  + Ելնել – մտնել
  + Այստեղ – այնտեղ
  + Մարել – վառել
  + Խռովք - հանգստություն, խաղաղություն
* Ստուգել հետևյալ ուղղագրական բառերի գրությունը

*Երգ, ուխտ (երդում), ուղտ (կենդանի), մեջ, խեղճ, բախտ*

* **Քերականություն – Բայ**։Կարողանալ վերարտադրել դասանյութը սեփական խոսքերով և պատասխանել հետևյալ հարցերին։
  + Ո՞րն է բայը։ Ի՞նչ հարցերի է պատասխանում։
  + Որո՞նք են բայի տեսակները։
* **Մշակույթ –** ԽաղողօրհնեքկամԱստվածածնիվերափոխում
  + Ու՞մ է նվիրված Խաղողօրհնեքի տոնը։
  + Ե՞րբ է տոնվում խաղողօրհնեքը։

**ՆՈՐ ԴԱՍ**

* **Գրականություն -** **«Խոսք իմ որդուն»** Սիլվա Կապուտիկյան։
* **Քերականություն – Մակբայ**։ /լրացուցիչ դասանյութ էջ 87 – 98/
* **Բառագիտություն** – թեմատիկ բառերի բացատրություն, հոմանիշներ, հականիշներ
* **Մշակույթ –** **Սիլվա Կապուտիկյանի** կենսագրություննուգործունեությունը։ Էջ 156

**Գրականություն - «Խոսք իմ որդուն»**

Լսիր, որդիս, պատգամ որպես,

Սիրող քո մոր խոսքը սրտանց,

Այսօրվանից հանձնում եմ քեզ,

Հայոց լեզուն հազարագանձ:

Կտրել է նա հանց աստղալույս,

Երկինքները ժամանակի,

Շառաչել է խռովահույզ,

Սլաքի հետ Հայկյան նետի:

Ու Մեսրոպի Սուրբ հանճարով,

Դարձել է գիր ու մագաղաթ,

Դարձել է հույս, դարձել դրոշ,

Պահել երթը մեր անաղարտ:

Նրանով է մայրս ջահել

Ինձ օրորոց դրել մի օր,

Հիմա եկել մեզ է հասել

Նրա կարկաչը դարավոր:

Պահիր նրան բարձր ու վճիտ,

Արարատի Սուրբ ձյունի պես,

Պահիր նրան սրտիդ մոտիկ,

Մեր պապերի աճյունի պես:

Ու տես որդիս, ուր էլ լինես,

Այս լուսնի տակ ուր էլ գնաս,

Թե մորդ անգամ մտքից հանես,

Քո մայր լեզուն չմոռանաս։

**Հարցերևառաջադրանքներ*.***

* Որո՞նք են բանաստեղծության իմաստն արտահայտող բառերը։
* Ի՞նչ ճանապարհ է անցել հայոց լեզուն ըստ բանաստեղծուհու։
* Ինչպե՞ս ես հասկանում հետևյալ արտահայտությունները՝ «Կտրել է նա հանց աստղալույս երկինքները ժամանակի»,
* Ինչու՞ է այդքան կարևոր հայոց լեզուն մեզ համար։
* Քո խոսքերին ներկայացրու ինչու՞ է հայոց լեզուն մեզ համար կարևոր։
* Գրիր փոքրիկ շարադրություն՝ «Սիրում եմ քեզ հայոց լեզու․․․» թեմայով ու ներկայացրու՝ ինչու՞ և ինչքա՞ն է քեզ համար կարևոր հայոց լեզուն։

**Բառագիտություն**

* **Սովորել հետևյալ բառերի նշանակությունները**՝
* Պատգամ – պատվիրան, պատվեր, հրաման
* Սրտանց – ամբողջ սրտով
* Հանց – որպես
* Շառաչել – աղմուկով տեղի ունենալ
* Խռովահույզ – հուզումնալից, տագնապալից
* Սլաք – նետի, նիզակի սրածայր մասը
* Երթ – ընթացք, որևէ ուղղությամբ գնալ
* Կարկաչ – հոսող ջրի ձայն
* աճյուն – դիակ
* դուստր-աղջիկ երեխա
* պանդուխտ– օտարության մեջ ապրող
* անաղարտ– պարզ
* ալեհեր– մեծահասակ
* **Սովորել հետևյալ բառերիհոմանիշները՝**
  + որդի – տղա երեխա
* անաղարտ – համքուր, անբիծ
* Վճիտ – պարզ, մաքուր
* ճակատագիր-բախտ
* հանձնել – տալ
  + կերպար –պատկեր
* **Սովորել հետևյալ բառերիհականիշները՝**
  + Անաղարտ - կեղտոտ
  + սրտանց – չուզենալով
  + հիմնական – լրացուցիչ
  + խիստ– մեղմ
  + սիրասուն –կոպիտ
  + Խռովահույզ - խաղաղ
* **Սովորել հետևյալ բառերի ուղղագրությունը**՝ բարձր, վճիտ, օրորոց, սուրբ, դարձել

**Քերականություն – Մակբայ,** տեսակները։ Լրացուցիչ դասանյութի համար կարդալ դասագրքի 86-97 էջերը

**Մակբայ**

Լեզվում կան բառեր, որոնք արտահայտում են գործողության հատկանիշներ։

Օրինակ՝ *հերոսաբար կռվել, դանդաղորեն քայլել, անմիջապես օգնել, չափազանց դժվար*։

Գործողության հատկանիշներ ցույց տվող բառերը միավորվում են **մակբայ** խոսքի մասի մեջ։

**Մակբայները** լինումեն ***տեղի, ձևի, չափ ու քանակի, ժամանակի***։

* **Տեղի մակբայները** ցույց են տալիս գործողության կատարման տեղը, օրինակ՝ *ամենուրեք, դեմ դիմաց, հեռու, մեջտեղ, գյուղեգյուղ, դռնեդուռ։*
* **Ձևի մակբայները** ցույց են տալիս գործողության կատարման ձևը, օրինակ՝ *արագ, բարեկամաբար, դանդաղ,  հոտնկայս, ներքուստ, արտաքուստ*։
* **Չափ ու քանակի մակբայները** ցույց են տալիս գործողության կատարման չափը, հատկանիշի դրսևորման աստիճանը, օրինակ՝ *ամբողջովին, լիովին, գրեթե, մոտավորապես, բազմիցս, մասամբ, չափազանց, փոքր-ինչ, իսպառ, քառակի*։
* **Ժամանակի մակբայները** ցույց են տալիս գործողության կատարման ժամանակը, օրինակ՝ *այժմ, այլևս, այսուհետև, վաղուց, առայժմ, միշտ, հիմա, հավիտյան*։

Որոշ մակբայներ բազմիմաստ են և տարբեր նախադասություններում կարող են արտահայտել տարբեր իմաստներ։ Սրանքկոչվումեն **ընդհանրական մակբայներ**, օրինակ՝

* Շուտ-շուտ այցելում է (չափ).
* Շուտ-շուտ ուտում էր (ձև)։

Սրանց տեսակը որոշվում է ըստ տվյալ կիրառության։

Մակբայներիմիմասըկազմվածէ **մակբայակերտ ածանցներով,** որոնցից են՝

* ***բար*** (օրինակ՝ հերոսաբար***),***
* ***պես*** (օրինակ՝ մշտապես),
* ***որեն*** (օրինակ՝ մտերմորեն),
* ***ովին*** (օրինակ՝ ամբողջովին),
* ***ակի*** (օրինակ՝ շեղակի),
* ***գին*** (օրինակ՝ ցավագին),
* ***պատիկ*** (օրինակ՝ կրկնապատիկ),
* ***վարի*** (օրինակ՝ մարդավարի),
* ***ուստ*** (օրինակ՝ ներքուստ) և այլն։

Նախադասության կազմում մակբայները կատարում են ***տեղի, ձևի, չափ ու քանակի, ժամանակի պարագաների շարահյուսական պաշտոններ***։

**Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.**

* Ո՞րն է մակբայը։ Որո՞նք են տեսակները։
* Ի՞նչ են ցույց տալիս ***տեղի*** մակբայները։ Բերել օրինակներ։
* Ի՞նչ են ցույց տալիս ***ձևի*** մակբայները։ Բերել օրինակներ։
* Ի՞նչ են ցույց տալիս ***չափ ու քանակի*** մակբայները։ Բերել օրինակներ։
* Ի՞նչ են ցույց տալիս ***Ժամանակի*** մակբայները։ Բերել օրինակներ։
* Ի՞նչ մակբայակերտ ածանցներ գիտես։ Այդ ածանցներով կազմել մակբայներ։
* Նախադասության մեջ ի՞նչ շարահյուսական պաշտոններ են մակբայները կատարում։

**Հանձնարարություն**

* **Կազմի՛ր նախադասություններ՝ օգտագործելով տրված մակբայները**՝ *հերոսաբար, մասամբ, փոքր-ինչ, ամենուրեք, լիովին*։
* **Յուրաքանչյուր շարքի մակբայն ընդգծի՛**ր։
* արագորեն, դեպի, փայտե, անշուշտ
* ապա, մասին, լիովին, անշուշտ
* եթե, որտեղ, ամենուր, այստեղ
* մյուս, բոլոր, ուր, հապճեպ
* ոչինչ, գրեթե, ինչ-որ, այսպես
* երբ, բայց, նախօրոք, յուրաքանչյուր
* միաձայն, ձայնավոր, հնչյուն, շառաչ
* ինչ-ինչ, փոքր-ինչ, ինչ, որտեղ
* սա, բոլոր, մասամբ, յուրաքանչյուր
* ողջ, ամբողջ, ամբողջովին, ոչ մի։
* **Դասագրքի էջ 97-ի «Մորս համար գազել» բանաստեղծությունից դուրս գրիր բոլոր գոյականները, ածականները, դերանունները և դերբայները։ Որոշիր դրանց տեսակները։** Տեսակներն ավելացրու փակագծում։

**Մշակույթ** **–** **Ս**իլվաԿապուտիկյանիկենսագրություննուգործունեությունը։ Լրացուցիչ նյութի համար կարդալ դասագրքի էջ 156

* Կապուտիկյան Սիլվա (Սիրվարդ) Բարունակի (ծնվել է 1919 թվականի հունվարի 20-ին Երևանում) - հայ բանաստեղծուհի, հասարակական գործիչ:
* 1941-ին ավարտել է Երևանի պետական համալսարանի բանասիրական ֆակուլտետը:
* 1950-ին ավարտել է Մոսկվայի Մ. Գորկու անվան գրականության ինստիտուտի բարձրագույն դասընթացները:
* Կապուտիկյանը շատ է գրել հայրենիքի, հայոց լեզվի, հայ ժողովրդի ճակատագրի մասին։ Նրա գրական ձիրքը հանդես է եկել պատանեկան տարիներից, իսկ երիտասարդական տարիներից ձևավորվել է քաղացիական ուղղվածությունը։
* Նա դարձավ իսկական խորհրդային գրողի կերպար՝ կրելով այդ տարիների կուսակցական գաղափարախոսության ամբողջ պատասխանատվությունը։ Կապուտիկյանի ստեղծագործությունները թարգմանվել են բազմաթիվ լեզուներով։
* Եղել է Հովհաննես Շիրազի առաջին կինը։ Նրանց որդին՝ Արա Շիրազը, եղել է քանդակագործ, ՀՀ ժողովրդական նկարիչ (1941-2014 թվականներ)։

**Հարցեր և առաջադրանքներ**

* Ե՞րբ է ծնվել Կապուտիկյանը։
* Ինչի՞ մասին է գրել Կապուտիկյանը։
* Ո՞վ է եղել Կապուտիկյանի ամուսինը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին
* բացատրել հանձնարարված բառերը
* մասնակցել խմբային աշխատանքին: